《米元章四大字诗帖赞》
宋代·岳珂

四诗之作，句新而词伉。
两轴之书，意轩而神王。
合此名迹，奇变书状。
予得此诗，季春既望。
风激海而溅雾，月穿云而崩浪。
开函卷舒于小书有之上，作而叹曰，
是可以领略山川之清壮矣。予方望紫烟之岫，
具黄篾之舫，友二妙于百载，
寓三叹于一倡。正使持此而列衡门之素壁，
亦足对云锦之九叠，而夸瀑布之千丈也。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。